Europa e përfshirë nga valët e të nxehtit dhe zjarret
Pjesa më e madhe e kontinentit evropian, madje edhe veriu, janë përfshirë nga nxehtësia e pazakontë
Flakët kanë përfshirë fshatra përgjatë bregdetit grek, jo larg Athinës, duke shkatërruar çdo gjë. Qindra njerëz u futën në det dhe u shpëtuan më vonë nga mjete lundruese. Punonjësit e emergjencave kërkojnë për të mbijetuar dhe viktima në shtëpitë ku zjarret janë shuar. , thotë Ioannis Kantikas, vullnetar në njësitë e kërkim-shpëtimit. Një nxehtësi e pazakontë dhe thatësirë shkaktoi zjarre edhe në pyjet e vendeve veriore, si Letonia dhe Suedia. Forcat ajrore të Suedisë përdorën për herë të parë të mërkurën bombat për të luftuar zjarret. Sipas ushtarakëve, presioni nga shpërthimi i bombave largon oksigjenin, i cili shërben si ushqim për zjarrin. , thotë Anders Persson, kolonel i Forcave Ajrore Mbretërore. Pjesë të Francës, përfshirë Parisin, janë në gatishmëri të lartë për shkak të valës së të nxehtit. Temperatura e lartë ka shkaktuar rritje të nivelit të ndotjes së ozonit. Dje, u ndalua hyrja në Paris për makinat me ndotje të lartë. Britania, e famshme për verën e saj të ftohtë dhe me shira, është duke përjetuar një korrik të pazakontë. Temperatura në Londër arriti 30 gradë Celcius të mërkurën. , thotë Kaya, mësuese e matematikës. Kopshtet zoologjike të Evropës po përpiqen të ruajnë kafshët nga nxehtësia. , thotë Dan Simmonds, i kopshtit zoologjik të Londrës. Temperaturat në kryeqytetet evropiane pritet të arrijnë kulmin këto dy ditë.